A'nennada huaboa'da mo'nopo'koreapo Jesucristotaj moknopo̱e̱'uyate . Huakka' huabayok Jesúsen huadak hua'a mo'peunhuahua'de'uynig'a sigdamon mo'nopo̱e̱ne . Konig huamanmadika'eri e̱'dik e̱'e̱a̱da ehue' mo'e̱ne . Sigdamon mo'nopo̱e̱ne . Opudomeytaj konig huakkuru Jesucristoen huadak hua'a huamanmadika' onte'ti manmadika'dik o̱'e̱y . Nog Diosen 'urua'da e'manmadika' oknopoenkahue'dik mo'e̱ne . Opudomey konig yo̱bed huaknopo̱e̱'eri mo'e̱ne . Yo̱bed aypo bapehue'dik o̱'i̱ka' . On'hue̱yo'da on'minogika' . Opudomey konig yo̱bed huaminogonhuahuika'eri mo'e̱ne . On'hue̱ konig Jesucristoen huadak hua'a huakkuru huamanmadika' o̱'e̱ . Kenyo'da moknopo̱e̱dene . Sigda moknopo̱e̱dene . Konig yo̱bedo̱nig huaknopo̱e̱'eri mo'i̱ka' . Nogda nogda Cristoen huamanmadika' nopo̱e̱hue' mo'e̱ne . Huadakda e'kika' nopo̱e̱hue' mo'e̱ne .
